open-index/open-wikipedia-markdown huggingface dataset:
Gnom (tegneserie)

**Gnom** er en tegneserie av Mads Eriksen. Den handler om en bitte liten gnom som plager menneskene i huset den bor i ved å stjele en av sokkene i skittentøyskurven, åpne dolokket og liknende. Serien gikk i Dagbladet og Smult, og fikk også ett eget album, men nye striper har ikke blitt produsert etter at tegneren valgte å satse på stripeserien M i stedet.
Alfred E. Neuman

**Alfred E. Neuman** er maskoten til bladet Mad. Han er en fyr med utstående ører, en manglende tann og svært hode. Han har opptrådt i bladet siden det kom med første nummer en gang i den nyere ungdomskulturs morgen. Status er per i dag (2006) at han har en syvende far i huset posisjon. Samtidig er han slave: Han kan selges, men ikke få sparken. Lever under mottoet: «*What – me worry?»*

## Referanser
Vestkanten kjøpesenter i Bergen

**Vestkanten Storsenter** er et kjøpesenter som ligger i Loddefjord i Laksevåg bydel, ca. 9 km vest for Bergen sentrum. Kjøpesenteret har over 110 butikker, badeland og ishall. Senteret ble i sin tid bygget som Loddefjord Torg og ble åpnet 1. november 1973. I 1991 ble det bygget på en etasje, og omfattende rehabilitering, og det skiftet navn til Vestkanten. Kjøpesenteret var fra 1973 til 1989 eid av Bergen kommune, før det ble solgt til Stor-Bergen Boligbyggelag.

Senterets strategi er å være et opplevelsessenter like mye som et kjøpesenter og hadde i 2010 en omsetning på 1,2 milliarder. Vestkanten ble i desember 2009 solgt til Olav Thon (55 %) av senterets tidligere eiere Stor-Bergen Boligbyggelag, som sitter igjen med en eierandel på 8 %.

Vestkanten ble kåret til "Årets kjøpesenter 2014" på Kjøpesenterkonferansen på Clarion Hotel & Congress Oslo, den 23.okt 2014.

## Vannkanten
Vannkanten er en del av kjøpesenteret Vestkanten. Det ble åpnet i november 2000 og inneholder badeland, bowling, treningsstudio, bingo, restauranter m.m. Vannkanten er direkte knyttet til kjøpesenteret via en bro over hovedveien gjennom Loddefjord.

## Iskanten

Iskanten er det andre satellittbygget til kjøpesenteret og inneholder ishall med 3 curlingbaner, legekontorer, bibliotek og diverse butikker/spisesteder. Selve ishallen ble åpnet 23. august 2007. Iskanten er sammenknyttet til kjøpesenteret via broen til Vannkanten.

## Utvidelse 2012
Vestkanten åpnet den 22. november 2012 utvidet del av senteret. Størrelsen på utvidelsen var 22 000 kvm. Blant leietakere i nybygget er Obs (Coop) som har areal på 9000 kvm.  Samtidig ble betegnelsen «Storsenter» lagt til navnet Vestkanten. Veidekke stod som hovedbyggherre.

## Eksterne lenker
* Vestkantens nettsted
* Vannkanten
Postbanken

**Postbanken** (før 1993 kjent som **Postsparebanken**) var et merkenavn og en bankvirksomhet som opprinnelig hørte inn under det norske postvesenet og siden ble overtatt av DnB NOR Bank ASA. Selskapet tilbød tjenester innen sparing, lån, dagligbank, forsikring og eiendomsmegling.

## Postbankens historie
Både postgiro og postsparebank ble utredet av Poststyret i 1937, etter anmodning fra regjeringen Nygaardsvold ettersom dette var noe Arbeiderpartiet hadde på sitt arbeidsprogram. Postdirektør Aall var tilhenger av begge, men møtte motstand fra Finansdepartementet og Norges Bank. Argumentet imot var at en statlig postsparebank ville trekke kapital fra sparebankene og forretningsbankene.

### Postgirokontoret
Den 1. mai 1943 vedtok okkupasjonsmyndighetene i Norge en endring i postloven som etablerte et nytt betalingssystem kalt postgiro. Den aller første som fikk konto hos Postgirokontoret var Vidkun Quisling. Postgiro ble kanskje det mest vellykkede prosjektet som ble iverksatt i okkupasjonstiden.

### Fra Norges Postsparebank til Postbanken
Den 2. januar 1950 ble Norges Postsparebank reetablert som Postverkets system for sparing for privatpersoner, med kritikk fra bankvesenet. Postsparebanken ble etablert sammen med Postgiro av Quisling-regimet, men ble lagt ned da Norge ble fritt igjen i 1945. Banken benyttet som en av de første hullkortanlegg &ndash; en forløper til datamaskinene. Banken lanserte samtidig sin senere, velkjente røde bankbok. Den første kontoinnehaveren var denne gangen Einar Gerhardsen. 

I 1992 ble banken omorganisert til Norges Postbank. I 1995 fusjonerte Norges Postbank og Postgiro. Norges Postbank fikk året etter det nye navnet Postbanken BA. Eierskapet ble overført fra Posten Norge til den norske stat ved Samferdselsdepartementet. Den 1. desember 1999 ble Postbanken fusjonert med DnB ASA. Samtidig ble det inngått samarbeidsavtale med Posten Norge. 

I 2001 ble Postbankens betalingssystem kjøpt opp av Bankenes betalingssentral, og året etter ble de to systemene slått sammen med den følge at det nesten 60 år gamle postgirosystemet ble historie.

11. november 2011 forsvant merkenavnet «Postbanken», og kundene ble overført til daværende DnB NOR.

## Referanser


## Eksterne lenker
* Postbankens nettsider
* Om Postbanken
Bukking

**Bukking** er en gest som brukes når man hilser eller som en måte å vise noen høflighet. Bukking består i at man bøyer hodet eller hele overkroppen og raskt retter seg opp igjen. Noen steder er det hovedsakelig menn som bukker mens kvinner på en tilsvarende måte neier. Bukking spiller en viktig rolle i flere kulturer rundt omkring i verden. I flere land i Asia er spesiell kutyme av flere slag forbundet med bukking. 

## Katolsk liturgisk bukking

I katolsk liturgi inngår bukking som en av de faste gester. Det skilles mellom et lite bukk, hvor bare hodet bøyes, og et dypt bukk hvor hele overkroppen bøyes ved hoftene, fortrinnsvis til 90 graders vinkel, mens hendene legges på knærne. I praksis blir ofte ikke et dypt bukk utført så nøye, og det blir heller en lettere bøyning av overkroppen. 

Et lite bukk skal brukes hver gang navnene Jesus, Maria leses opp under en bønn eller bibellesning. Det skal også brukes når kirkens skytshelgen eller festdagens helgens navn leses opp, men dette gjøres i mindre grad. Man utfører også et lite bukk før fredshilsenen og ved incensering av menigheten.

Dypt bukk brukes under trosbekjennelsens avsnitt om Inkarnasjonen, under tidebønnene når *[[Ære være]]* synges, foran tabernakelet når det ikke er nødvendig eller mulig å knele samt foran alteret i ikke-katolske kirker.
Lasse Sætre

**Lasse Sætre** (født 10. mars 1974 i Oslo) er en norsk tidligere skøyteløper. Sætre vokste opp i Nord-Odal og gikk for Sand IF.

Lasse Sætre var en utpreget langdistanseløper med 10&nbsp;000 meter som sin spesialdistanse. Under OL 2002 i Salt Lake City fikk han bronse på 10&nbsp;000 meter, etter nederlenderne Jochem Uytdehaage og Gianni Romme. Året etter fikk han bronse på den samme distansen under VM enkeltdistanser, og i desember 2005 ble han første nordmann til å gå 10&nbsp;000 meter under 13 minutter. Samtidig ble han den første i verden til å gå under 13 minutter på europeisk is.

Han ble norgesmester på skøyter, allround i 1998, og har sju NM-titler på enkeltdistanser – tre på  meter og fire på  meter.

## Personlige rekorder

## Referanser




## Eksterne lenker
* 
* 
* 
*  NorSkate – Sætres hjemmeside
Limbånd

**Limbånd** eller **teip** er et bånd av tekstil, cellofan eller plast med lim på og brukes til å binde sammen eller feste noe, enten midlertidig eller permanent. 

Enkeltsidig limbånd kan brukes til å binde sammen to overlappende eller tilliggende materialer, mens dobbeltsidig limbånd (lim på begge sider) kan brukes til å binde sammen to gjenstander rygg mot rygg.

Limbåndet ble funnet opp i 1925 av Richard Drew i det amerikanske selskapet Minnesota Mining and Manufacturing Company (3M).

## Annet
Skrivemåten «tæip», har vært vurdert som alternativ skrivemåte (av Norsk språkråd).

## Se også
* Gaffa
* Maskeringsteip

## Fotnoter

## Referanser


## Eksterne lenker
*
Neiing

**Neiing**, også **kniksing**, er en gest som brukes av kvinner som en hilsen eller som et tegn på høflighet, på samme måte som bukking. Neiing består i at knærne bøyes et kort øyeblikk, noen ganger i kombinasjon med at hodet eller overkroppen bøyes. Imidlertid blir det også fullt ut regnet som god kutyme at kvinner bukker, og det å neie har mange steder blitt mer uvanlig.
Spanish Train and Other Stories

***Spanish Train and Other Stories*** er det andre studioalbumet til den irske sangeren og låtskriveren Chris de Burgh. Albumet ble utgitt i 1975.

## Sporliste
Alle sangene er skrevet av Chris de Burgh.

#«Spanish Train» &ndash; 5:00
#«Lonely Sky» &ndash; 3:52
#«This Song for You» &ndash; 4:14
#«Patricia the Stripper» &ndash; 3:30
#«A Spaceman Came Travelling» &ndash; 5:10
#«I'm Going Home» &ndash; 3:34
#«The Painter» &ndash; 4:20
#«Old Friend» &ndash; 3:40
#«The Tower» &ndash; 5:22
#«Just Another Poor Boy» &ndash; 4:46

## Personell
* Chris de Burgh – vokal, bakgrunnsvokal, akustisk gitar, piano på «The Tower» og «This Song For You»
* Barry de Souza – trommer
* Ray Glynn – elektrisk gitar
* Lennox Laington – perkusjon
* Tony Hymas – keyboard
* Tony Reeves – bass
* Phillip Goodhand-Tait – tråorgel
* Chris Laurence – bass
* Ken Freeman – synthesizer
* Chris Mercer – saksofon på «The Painter»
* Mick Eves – saksofon på «The Painter»

## Eksterne lenker
*
At the End of a Perfect Day

***At the End of a Perfect Day*** er det tredje studioalbumet til den irske sangeren og låtskriveren Chris de Burgh. Albumet ble utgitt i 1977.

## Sporliste
Alle sangene er skrevet av Chris de Burgh.

#«Broken Wings» &ndash; 3:06
#«Round and Round» &ndash; 3:06
#«I Will» &ndash; 3:30
#«Summer Rain» &ndash; 4:00
#«Discovery» &ndash; 3:21
#«Brazil» &ndash; 3:13
#«In a Country Churchyard (Let Your Love Shine On)» &ndash; 3:56
#«A Rainy Night In Paris» &ndash; 3:21
#«If You Really Love Her, Let Her Go» &ndash; 4:01
#«Perfect Day» &ndash; 4:01

## Personell
*Chris de Burgh – vokal, gitar, cembalo
*Alun Davies – akustisk gitar
*Bryn Haworth – elektrisk gitar, slidegitar
*Jimmy Jewell – saksofon
*Dave Markee – bass, bakgrunnsvokal
*Gerry Conway – trommer
*Paul Hart – piano
*Dave Mattacks – trommer
*Barry Morgan – trommer, perkusjon
*John Mumford – messingblåseinstrumenter
*Paul Samwell-Smith – bakgrunnsvokal
*Sue Lynch – bakgrunnsvokal
*The Spiteri Band – perkusjon

## Eksterne lenker
*
Mory Kanté

**Mory Kanté** (født 29. mars 1950 i Albadaria, død 22. mai 2020 i Conakry) var en guineansk musiker. Kanté ble særlig kjent sommeren 1988 med singelen «Yéké yéké», som ble en hit i hele Europa.

Kanté dro ofte til Frankrike for å få behandling for en kronisk sykdom, men på grunn av koronavirus-pandemien var ikke det lenger mulig. Han døde på sykehus i Conakry som følge av sykdommen.

## Referanser


## Eksterne lenker
* 
* 
* 
*
Prins Valiant

**Prins Valiant** er en tegneserie av Harold Foster. Foster både skrev og tegnet serien fra 1937 til 1971. I 1971, etter å ha prøvd ut andre tegnere som Wallace Wood og Gray Morrow, overlot Foster tegningen til John Cullen Murphy. Foster fortsatte å skrive og skissere sidene til 1980. John Cullen Murphys sønn, Cullen Murphy, overtok skrivingen. Prins Valiant er en de lengste løpende eventyrseriene fortsatt i produksjon. I 2004 overtok Gary Gianni som tegner, med Mark Schulz som tekstforfatter.

Serien er en kronologisk biografi over den fiktive prins Valiants liv. Den begynner med en introduksjon av hans far, Aguar, konge av Thule. Thule omfatter ifølge kartene i serien Nord-Trøndelag og det sørlige Nordland, med hovedsetet, borgen Vikingholm, i nærheten av dagens Steinkjer. Aguar må flykte til England etter at tyrannen Sligon har tilranet seg tronen. Valiant vokser opp i de britiske sumpområdene. Som 16-åring blir han slått til ridder av det runde bord av Kong Arthur, og senere gjenerobrer faren Thule. På sine reiser treffer Valiant den vakre dronning Aleta av Tåkeøyene, som han først tar for en trollkvinne, men som blir hans livs kjærlighet som han etablerer familie sammen med. 

Serien foregikk opprinnelig i en fiktiv middelalder, med drageligende uhyrer og magi. Foster plasserte den etter hvert i en mer konkret historisk ramme. Valiant og Aleta gifter seg i året 455, under vandalenes herjing av Roma. Men det historiske er ikke konsekvent fremstilt, da kong Arthurs England tilhører riddertiden i høymiddelalderen, og vikingene hører hjemme på 800-tallet. Navnene som nyttes har liten gjenkjennelse til tradisjonelle nordiske vikingnavn. Serien ble så merløsrevet fra den historiske rammen, og en rekke episoder med bl.a. den østromerske keiser Justinian kan tyde på at handlingen er flyttet til 500-tallet, og serien ble igjen mer preget av fri fantasi.

I Norge ble Prins Valiant oversatt og distribuert av Bulls pressetjeneste og i mange år gikk den i Magasinet *For Alle*, så i *Spøk og Spenning*, for så å bli del av det ukentlige tegneseriebladet Skippern. Fra 1987 ble serien utgitt på norsk av Thule forlag.

## Filmatiseringer
I 1953 laget regissøren Henry Hathaway en film basert på tegneserien, med Robert Wagner som Valiant og Janet Leigh som Aleta. I filmen er Aleta en britisk prinsesse, og søster av Ilene som var Vals første kjærlighet i tegneserien.

I 1997 hadde en ny film basert på tegneserien premiere. Den var regissert av Anthony Hickox, og var en irsk-britisk produksjon. På rollelisten figurerte Stephen Moyer, Katherine Heigl, Thomas Kretschmann, Joanna Lumley, Ron Perlman og Edward Fox. Også denne filmen hadde tittelen *Prins Valiant*.

## Referanser


## Eksterne lenker
* Prins Valiant  på Minetegneserier
* International fanclub site
Far Beyond These Castle Walls

***Far Beyond These Castle Walls*** er debutalbumet til den irske sangeren og låtskriveren Chris de Burgh. Albumet ble utgitt i 1974.

## Sporliste
Alle sangene er skrevet av Chris de Burgh.

#«Hold On» &ndash; 4:03
#«The Key» &ndash; 4:08
#«Windy Night» &ndash; 4:53
#«Sin City» &ndash; 4:35
#«New Moon» &ndash; 4:59
#«Watching the World» &ndash; 3:32
#«Lonesome Cowboy» &ndash; 4:23
#«Satin Green Shutters» &ndash; 5:02
#«Turning Round» &ndash; 6:24
#«Goodnight» &ndash; 2:07

## Personell
*Chris de Burgh: vokal, akustisk gitar, elektrisk gitar, piano, synthesizere
*B.J. Cole: pedal steelgitar
*Barry De Souza: trommer
*Ken Freeman: synthesizere
*Ray Glynn: akustiske og elektriske gitarer
*Phillip Goodhand-Tait: keyboard
*Ray Jackson: munnspill, mandolin
*Lennox Laington: perkusjon
*Chris Laurence: bass
*Ronnie Leahy: keyboard
*Brian Odgers: bass

## Eksterne lenker
*
Azar Karadaş

**Azar Karadaş** (født 1981) er en norsk fotballtrener og tidligere fotballspiller som er hovedtrener for .

Etter 2001-sesongen med  gikk Karadaş til  i 2002 og ble solgt videre fra Rosenborg til  for 15,3 millioner norske kroner høsten 2004. Han ble deretter leid ut til  høsten 2005. Karadaş reiste tilbake til Benfica og ble der en liten stund før han ble lånt ut i et år til  i tysk 2. Bundesliga. Oppholdet i Kaiserslautern ble ingen suksess, og han fikk også diagnosen kronisk utmattelsessyndrom. 

I august 2007 signerte han en ny kontrakt med  som gikk ut 2010-sesongen. Brannsupportene, som ytret sterk misnøye da han gikk til Rosenborg, møtte ham med banner med «Vi hatet deg så mye, fordi vi elsker deg så høyt!»

I 2009 gikk han til den tyrkiske klubben . Han debuterte for klubben i kampen mot Gaziantepspor i september 2009. Hans første scoring kom da han scoret ledermålet mot Eskişehirspor 1. november 2009. Han scoret det avgjørende målet i kampen i mai 2012, som gjorde at  rykket opp sesongen til Türkcell Süper lig. 2012-2013 

## Meritter
Seriemester med Rosenborg i 2002, 2003 og 2004. Seriemester med Benfica i Portugal i 2004-2005. Norgesmester med Rosenborg i 2003. Seriemester med Brann i 2007

### Landskamper
* U-15: 7 kamper, 1 mål
* U-17: 9 kamper, 2 mål
* U-18: 6 kamper, 2 mål
* U-19: 3 kamper
* U-21: 33 kamper, 12 mål
* A: 10 kamper, 1 mål

## Oppmerksomhet
Karadaş' historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## Referanser


## Eksterne lenker
*
Liste over ICD-10-koder

**ICD-10-koder**. Alle sykdommer er klassifiserbare gjennom WHOs International Statistical Classification of Diseases and Related Health Problems (ICD). Dette er et kodeverk som år imellom blir oppdatert av WHO, og ICD-10 indikerer at det er versjon 10 av kodeverket. I 2019 vedtok WHO versjon 11 av kodeverket, og ICD-11 trådte i kraft 1.&nbsp;januar 2022.

Den norske oversettelsen ble opprinnelig utgitt av det daværende statlige aksjeselskapet Kompetansesenter for IT i helse- og sosialsektoren (KITH) på oppdrag fra Sosial- og helsedirektoratet. KITH ble i 2012 underlagt Helsedirektoratet..

## ICD-10-koder

* *Se også: [[ICD-11-koder]]*

## Referanser


## Eksterne lenker
* ICD-10 Søkeverktøy
Gilde Norsk Kjøtt

**Gilde** er et registrert varemerke som eies av selskapet Nortura SA.  

Opprinnelig var Gilde et varemerke for den nordnorske varianten av det daværende Norges Kjøtt og Fleskesentral. Nord-Norges Salgslag brukte Gilde som varemerkenavn på sine produkt helt til 1964, da hele kjøttsamvirket tok navnet i bruk. 

Gilde Norsk Kjøtt BA og Prior Norge BA fusjonerte høsten 2006 og dannet konsernselskapet Nortura BA etter at Stoltenberg-regjeringen opphevet Konkurransetilsynets forbud mot denne sammenslåingen.

## Referanser


## Se også
*E. coli-saken i 2006 – smitteutbrudd i 2006 som skyldtes morrpølse fra Gilde

## Eksterne lenker
*
Vivianna Torun Bülow-Hübe

**Vivianna Torun Bülow-Hübe** (født 4. desember 1927 i Malmö, død 3. juli 2004 i København) var en svensk sølvsmed og formgiver. 

Bülow-Hübe ble utdannet ved Konstfack i Stockholm på 1940-tallet og tilknyttet Georg Jensen som designer fra 1967. Bülow-Hübe skapte blant annet smykker, skulpturer og bestikk i en unik og enkel stil inspirert av naturens egne former.

Hennes kanskje mest kjente arbeid er armbåndsuret «Vivianna», utformet som et åpent armbånd med urskive i speil uten siffer.

Hun ble tildelt den prestisjefylte Lunning-prisen 1960 og Prins Eugen-medaljen 1992.

## Referanser
Joseph Ratzinger den eldre

**Joseph Ratzinger den eldre** (født 6. mars 1877, død 25. august 1959) var en bayersk politimann og far til pave Benedikt XVI (født Joseph Ratzinger den yngre), samt til kirkemusikeren Georg Ratzinger og professor Maria Ratzinger. Han var nevø av den katolske presten og riksdagsmannen Georg Ratzinger.

Joseph Ratzinger d.e. var gift med Maria, født Peintner. Hustruens familie stammet fra Syd-Tirol i Østerrike (nå i Italia).

## Liv
Joseph Ratzinger tjenestegjorde i mange år i Bayerns statspoliti (*Landespolizei*). Etter nasjonalsosialistenes maktovertagelse, da han allerede var en eldre mann, måtte familien flytte mange ganger på grunn av Ratzingers anti-nazistiske holdning. Fra 1936 tjenestegjorde han i det nye føderale politiet, frem til han året etter, 60 år gammel, gikk av med pensjon og slo seg ned i den lille byen Traunstein, hvor han tilbragte resten av sitt liv. Han opplevet at begge hans sønner ble prester i 1950, og da han døde i 1959 var Joseph Ratzinger den yngre allerede professor og en anerkjent teolog.

## Referanser
Eastern Wind

***Eastern Wind*** er det femte studioalbumet til den irske sangeren og låtskriveren Chris de Burgh. Albumet ble utgitt i 1980. Albumet var det mest solgte i Norge i 1981.

## Sporliste
Alle sangene er skrevet av Chris de Burgh.

#«The Traveller» &ndash; 4:11
#«The Record Company Bash» &ndash; 3:54
#«Tonight» &ndash; 3:28
#«Wall of Silence» &ndash; 3:48
#«Flying Home» &ndash; 3:59
#«Shadow and Lights» &ndash; 3:11
#«Sailor» &ndash; 4:15
#«Some Things Never Change» &ndash; 3:14
#«Tourist Attraction» &ndash; 3:09
#«Eastern Wind» &ndash; 5:17

## Personell
*Chris de Burgh – vokal, gitar
*Tim Wynveen – gitar, vokal
*Al Marnie – bass, vokal
*John Helliwell – saksofon
*Glenn Morrow – synthesizer
*Jeff Phillips – trommer, perkusjon 
*Dick Smith – perkusjon
*Erik Robertson – keyboard
*Lisa Dal Bello – bakgrunnsvokal
*Colina Phillips – bakgrunnsvokal
*Sharon Williams – bakgrunnsvokal

## Referanser


## Eksterne lenker
*
Crusader (album)

***Crusader*** er det fjerde studioalbumet til den irske sangeren og låtskriveren Chris de Burgh. Albumet ble utgitt i 1979.

## Sporliste
Alle sangene er skrevet av Chris de Burgh.

#«Carry On» &ndash; 3:47
#«I Had the Love In My Eyes» &ndash; 3:29
#«Something Else Again» &ndash; 4:25
#«Girl With April In Her Eyes» &ndash; 4:55
#«Just In Time» &ndash; 5:11
#«Carry On» (Reprise) &ndash; 0:32
#«The Devil's Eye» &ndash; 4:13
#«It's Such a Long Way Home» &ndash; 3:31
#«Old-Fashioned People» &ndash; 3:27
#«Quiet Moments» &ndash; 1:38
#«Crusader» &ndash; 8:48
#«You and Me» &ndash; 1:12

## Personell
*Chris de Burgh: vokal, akustisk gitar, harmonivokal
*Ian Bairnson: elektrisk gitar
*David Paton: bass
*Stuart Elliott: trommer, perkusjon
*Mike Moran: piano, orgel, synthesizere
*Andrew Powell: piano på «Crusader», «Old-Fashioned People», «You And Me» og «Just In Time», dirigent for orkester og sangkor
Jackson Guitars

**Jackson Guitars** er en gitarprodusent opprinnelig dannet og eid av Grover Jackson. Den er antakelig mest kjent for modellen «Rhoads V», konstruert av gitaristen Randy Rhoads. Det var denne modellen som inspirerte Grover til å starte selskapet Jackson Guitar company.

Jackson Guitars er berømte for deres slanke og elegante gitarmodeller, som spesielt er brukt av musikere innen genre som metal og rock, deriblant Megadeth og Def Leppard. Gitarene er spesielt konstruert for rask og teknisk gitarspilling, også kalt «shredding».

## Eksterne lenker
*
Diminutiv

**Diminutiv** (fra latin *diminutivus*, tidligere *deminutivus*) er et avledet ord som betegner en mindre form av det som det opprinnelige ordet betegner. Diminutiv dannes oftest med et suffiks som er spesifikt for det aktuelle språket. På norsk finnes diminutivsuffikset *-ling* i for eksempel *grevling* og *mannsling*, men det brukes ikke lenger aktivt til å danne nye ord.

I samisk kan alle ord bøyes i diminutiv form ved å endre konsonantklyngen i midten av ordet (stadieveksling) og tilføye endelsen *-áš*, eksempelvis *beaivi* (sol) til *beaivváš* (lille sol, kjære sol).

På engelsk brukes suffikset *-let (starlet, booklet)*, på tysk *-chen* og *-lein*, på afrikaans -tjie, på nederlandsk -tje, på fransk *-ette*, på spansk *-ito og -ita*, f.eks. *poco* – *poquito* , på portugisisk *-inho* eller *-inha* og på italiensk *-ino*, *-ina*, *-etto* eller *-etta*, f.eks. *piazza* – *piazzetta*.

Nederlandsk er et språk der diminutiv brukes ofte. Nesten alle ord på nederlandsk (deriblant adverb og adjektiv) kan forminskes med diminutiv (som slutter på -*(e)tje*, *-kje*, *-pje*).

På spansk brukes suffiksene *–ito* og *–ita*, for eksempel *poco* – *poquito*

## Referanser
Liste over banker i Norge

**Liste over banker i Norge** omfatter tre typer av banker i Norge: Forretningsbanker, sparebanker og filialer av utenlandske banker (NUF).

## Forretningsbanker
:*Listen inneholder banker med [[konsesjon]] per. 10. februar 2015*

## Sparebanker
:Listen over sparebanker er sist oppdatert 09.12.2018 

## Utenlandske banker
:Utenlandske banker bruker foretaksformen Norskregistrert utenlandsk foretak (NUF) og behøver konsesjon fra Finanstilsynet.

## Referanser
MMORPG

**MMORPG** (**Massive**(**ly**) **Multiplayer Online Role-Playing Game**) er en type rollespill til datamaskiner og spillkonsoller som tillater tusenvis av mennesker å koble seg til servere og delta i virtuelle verdener. Hver spiller er representert med sin egen figur (eller *avatar*), gjennom hvilken han kommuniserer med andre og deltar i aktiviteter. Den virtuelle verdenen er dynamisk, og har til hensikt å by spillerne på stadig nye utfordringer.

Spillutgiveren er vanligvis ansvarlig for å opprettholde serverne og dynamikken i spillet. MMORPG spill har derfor relativt store kostnader så lenge spillet er aktivt. Driften finansieres enten ved reklame i spillet eller ved at spillerne betaler i perioden de spiller. Anarchy Online, fra norske Funcom, gikk fra å ta betalt fra spillerne sine til å reklamefinansiere driften. Spillere kan enten betale for spilletid eller spille gratis mot å eksponeres for reklame i spillet. Spillere i World Of Warcraft fra Blizzard må betale en viss sum per måned. Man kan enten kjøpe et Gamecard som gir 60 dager med spilletid eller man kan kjøpe spilletid over nett for rundt hundre kroner hver måned.

Vanligvis har man som mål å samle erfaringspoeng for å utvikle sin egen figurs egenskaper. De fleste MMORPG-er er kamporienterte, ved at man typisk spiller en kriger eller magiker i en sciencefiction- eller fantasysetting. Spillere samler ofte figurene sine i grupper for å utføre oppdrag som bidrar til figurutvikling. Hva spillerne kjemper mot varierer fra spill til spill, og i tilfeller fra server til server. *Player versus player* (eller PvP) er en utbredt modell der spillerne har andre spillere til fiender, ofte etter den tradisjonelle «de gode mot de onde»-ideen. *Player versus environment* (eller PvE) er selve motpolen, der spillerne kjemper mot krefter i miljøet, vanligvis fantasiskapninger av ulike slag. I de fleste tilfeller er dog begge modellene tilstede, mens det er en hovedvekt på en av de to.

*[[EverQuest]]* we blant de vellykkede MMORPG-ene. Det ble lansert i 1999, men spillerne har opplevd en jevn strøm av ekspansjonspakker inntil nylig, da *[[EverQuest II]]* tok over. Oppfølgeren kom derimot sterkt i skyggen av *[[World of Warcraft]]*, som har tatt verden med storm siden lanseringen i 2004. Et annet nevneverdig MMORPG er *[[Ultima Online]]*, som har hatt en trofast tilgengerskare gjennom snart ti år. Det er dessuten flere enorme MMORPG-er i Asia som tilsynelatende arbeider helt utenom det europeiske markedet, for eksempel *[[Lineage]]* og *[[Lineage II]]*. Norske Funcom har dessuten hatt suksess med *[[Anarchy Online]]* (2001) og *[[Age of Conan]]* (2008).

MUD var forløperen til det moderne MMORPG. De bygger på de samme prinsippene, selv om MUD-er utelukkende er tekstbaserte, mens MMORPG-er i tillegg benytter lyd og bilde for å skape virtuelle verdener.

MMOG (Massive Multiplayer Online Game) er en mer generell betegnelse på et massivt onlinespill. MMOFPS og MMORTS er eksempler på forkortelser som refererer til sjangerbestemte onlinespill av denne typen, i likhet med MMORPG.

## Referanser
Kontrasignatur

**Kontrasignatur** (latin *contra* («mot»), *signaire* («skrive»)) er i statsforfatningen (og folkeretten) en ministers medunderskrift på et dokument der statssjefen meddeler sin beslutning.

I Storbritannia utviklet det seg et system (utformet før 1814) der medunderskrift av en ansvarlig minister var nødvendig for at en beslutning av statssjefen (som personlig var uten ansvar) skulle bli gyldig. Systemet innebærer at ministeren ved å kontrasignere påtar seg ansvar for vedkommendes beslutning.

Den britiske ordningen har tjent som mønster i mange land, men den ble ikke fulgt i den svenske regjeringsform av 1809 og heller ikke i den norske grunnlov av 1814, som på dette punkt er utformet etter mønster fra Sverige. Grunnloven inneholdt visstnok bestemmelse om kontrasignatur av kongens beslutninger, men dette må antas å ha vært slik å forstå at statsministeren pliktet å kontrasignere selv om han (og statsrådet) var uenig i beslutningen, men at han var ansvarsfri hvis han til protokolls hadde protestert mot beslutningen.

## Eksterne lenker
*
Hammerhai

**Hammerhaien** (engelsk *great hammerhead*) er en hai som er lett gjenkjennelig på grunn av at hodet er formet som en hammer. Øynene sitter helt i kantene av hodet.

Lengden varierer fra ca. tre meter til opptil seks meter.

Den største hammerhaien som hittil er blitt registrert ble fanget i Boca Grande i Florida den 23. mai 2006. Den veide ca. 580&nbsp;kg, var ca. 4,5 meter lang, og hadde 55 små haibabyer i magen. 52 av disse var nesten ferdig utviklet, mens tre var underutviklet. Dette er det største antall som noensinne er funnet i en hammerhai, og dermed slo haien to verdensrekorder samtidig. Ifølge forskerne var haien bare noen få dager i fra å føde.

Vanligvis føder hammerhaiene levende unger med kull på ca. 20-40 yngel, som vokser opp på grunt vann. De voksne dyrene jakter i flokk på dypere vann.

På undersiden av hodet har haien hundrevis av ekstra følsomme porer. Disse porene gjør trolig at haien klarer å lete mer effektivt på havbunnen etter nedgravd fisk som piggrokker, som er en av hammerhaiens yndlingsretter. I tillegg spiser den krepsdyr, fisk og blekksprut.

Selv om det å fjerne finnene på hammerhaier og andre haier nå er forbudt i mange land, er finnene til hammerhaien spesielt ettertraktet som mat i det østlige Asia. *Se [[haifinnesuppe]]*.

## Eksterne lenker
*
Nærsjukehuset i Florø

**Nærsjukehuset i Florø** (tidligere Florø sjukehus) er i 2005 organisert i Klinikk for rehabilitering og kronisk sjukdom under Helse Førde. Det drives av Helse Førde i samarbeid med Flora og Bremanger kommuner.

Det ble nedlagt 2008, etter protester.

## Referanser
Førde sentralsjukehus

**Førde sentralsjukehus** er et somatisk og psykiatrisk sykehus for Sogn og Fjordane i Vestland fylke. Sykehuset eies av Helse Førde og ligger på Vie i Førde i Sunnfjord kommune. Det er dessuten lokalt sykehus for fylkesregionene Sunnfjord og Ytre Sogn (rundt 60&nbsp;000 innbyggere i 2005). Sykehuset er den største arbeidsplassen i Sogn og Fjordane.

Bygget er det høyeste av sitt slag i Førde og er ca. 36 meter høyt. Sykehuset er fredet av Riksantikvaren.

## Eksterne lenker
*
Nordfjord sjukehus

**Nordfjord sjukehus** er et somatisk sykehus for innbyggerne i Nordfjord. Opptakskommunene for sykehuset er Stryn, Hornindal, Eid, Gloppen, Vågsøy, Selje og deler av Bremanger.

## Historie
Mangemillionæren William Henry Singer jr. i Olden finansierte det meste av Nordfjord sjukehus. 
Singer ble engasjert i helsestellet i distriktet da en av vennene hans i Olden, hotelleieren Sivert W. Yri (1880 – 1926), måtte sendes helt til Bergen med en livstruende blindtarmbetennelse og døde på veien dit. Singer hadde først lovet et tilskudd på kroner 70&nbsp;000 til et nytt sykehus i Florø, men da nordfjordingene startet innsamling til et eget sykehus, trakk han tilbake pengegaven dit, og ga heller et større tilskudd på kroner 100&nbsp;000 til sykehuset i Nordfjordeid.

Sykehuset ble bygget i 1936 i Prestemarka, på tomt som ble gitt av John Myklebust og Olav Monsson.

Sykehuset hadde sin ilddåp noen uker etter åpningen i 1936, da de måtte ta imot sårede etter rasulykka i Lodalen. 

Fra 1936 til 1949 ble sykehuset drevet av en egen stiftelse med ekteparet Singer i styret, og 1. januar 1950 ble det tatt over av fylkeskommunen. Gavebrevet forutsatte at dersom driften ble nedlagt skulle anlegget med utstyr tilbys Røde Kors eller annen ideell organisasjon vederlagsfritt. I 1968 ble det foreslått å gjøre Nordfjord, Florø og Høyanger om til «B-sykehus» med forenklet drift (enklere skader, poliklinikk og avlasting for de store sykehusene). Fylkestinget og regjeringen Borten vedtok i 1970 å opprettholde vanlig sykehusdrift. 

Sykehuset ble i 1949 utvidet med 24 senger. Og det har også vært utbygging der i 1976 og i 1987. Det drives i dag av Helse Førde. 

Den kjente barnelegen Ole Sverre Haga har jobbet ved Nordfjord sjukehus siden 1977.

## Sykehuset i nyere tid
Sykehuset fikk Psykiatrisk Poliklinikk i 1983, og i 1991 var Nordfjord Psykiatrisenter klart til bruk. Bygningsmassen totalt til sykehuset inkludert BUP og de andre psykiatriske avdelingene er 23&nbsp;000 kvadratmeter, og alt i alt er det over 200 ansatte. I 2007 ble det åpnet for rusmisbrukere, og den første sengeposten i fylket ble lagt til Nordfjord sjukehus.

## Avdelinger i dag
Sykehuset har følgende avdelinger:
* Avdeling for akuttmedisin
* Akuttmottak
* Ambulansetenesta
* Augeavdeling
* Barneavdeling
* Avdeling for barnehabilitering
* Avdeling for fysikalsk medisin og rehabilitering
* Forsyningsavdelinga
* Hudavdeling
* Kvinneklinikken
* Laboratorium for medisinsk biokjemi og blodbank
* Medisinsk avdeling
* Medisinsk-teknisk avdeling
* Ortopedisk avdeling
* Radiologisk avdeling
* Teknisk drift

## Referanser


## Les mer
NRK.no fylkesleksikon: Nordfjord sjukehus

Informasjon om turnustjeneste ved Nordfjord sjukehus
Lærdal sjukehus

**Lærdal sjukehus** er et lokalsykehus for Indre Sogn (kommunene Lærdal, Årdal, Aurland, Sogndal, Luster) som har om lag 27&nbsp;000 innbyggere. 

I tillegg har sykehuset mange pasienter fra nabofylkene Hordaland, Buskerud og Oppland, og turister/gjestepasienter fra andre områder.

Sykehuset har en medisinsk avdeling, en ortopedisk avdeling (tidl. Ortopediklinikk Lærdal), god start (barsel) og diverse poliklinikker (pediatri, gynekologi, øre-nese-hals, urologi). Sykehuset har akuttfunksjon for indremedisinske og ortopediske tilstander.

Sykehuset ble bygget i 1930. Fra 1914 inntil ny bygning ble oppført i 1930 var aktiviteten på Mjelde under navnet Lærdals Pleiehjem for tuberkuløse. Spørsmålet om eget sykehus i Lærdal kom opp på Sunnhedskommisjonens møte i 1901. Bakgrunnen var blant annet at nærmeste sykehus var i Bergen og Lærdal var en viktig ferdselsvei. Amtstinget ga i 1906 tilskudd til oppretting og drift av sykehus i det tidligere skolehuset. Sykehuset fikk 8 sengeplasser og ble drevet for herredstyrets regning. I 1914 ble det utvidet med pleiehjem for tuberkuløse. I 1930 ble Fylkessjukehuset i Lærdal, det første i Sogn og Fjordane satt i drift med en avdeling for tuberkulosepasienter, og en avdeling for kirurgi og medisin.. Noen år senere kom det sykehus i Høyanger (med støtte fra bedriften NACO), Florø og på Nordfjordeid. Etter utvidelse av sentralsykehuset i Sogn og Fjordan i Førde på 1970-tallet var planene å redusere aktiviteten og antall sengeplasser i Lærdal, Florø og på Nordfjordeid, noe som førte til sterk strid i fylket.

Per 1990 og 1999 hadde sykehuset ansvar for Indre Sogn med kommunene Lærdal, Leikanger, Sogndal, Aurland, Luster og Årdal.

Det drives av Helse Førde.
## Referanser
Red Cap

***Red Cap*** er en britisk TV-serie som ble produsert i 2003&ndash;2004. Serien fokuserer på «sersjant Jo McDonagh» (spilt av Tamzin Outhwaite), en kvinnelig etterforsker i *Special Investigation Branch* (SIB) i Royal Military Police.

I begynnelsen av serien blir «McDonagh» utkommandert til etterforskningsavdelingen ved militærpolitiet i den britiske 1.&nbsp;panserdivisjon (1st Armoured Division), som har standkvarter i Tyskland. Der må hun forholde seg til et mannsdominert arbeidsmiljø etterhvert som avdelingen utfører kompliserte undersøkelser rundt forbrytelser begått av eller mot de britiske styrkene i Tyskland. Avdelingen ledes av «kaptein Gavin Howard» (Peter Guinness), men det er «sersjantmajor Kenneth Burns» (Douglas Hodge) som er sjef for «McDonagh»s etterforskningsenhet. Resten av enheten består av «stabssersjant Philip Roper» (James Thornton), som «McDonagh» innleder et seksuelt forhold til; «sersjant Bruce Hornsby» (Gordon Kennedy), «McDonagh»s nærmeste venn; «løytnant Giles Vicary» (Blake Ritson); kriminalteknikeren «sersjantmajor Steve Forney» (William Beck); «stabssersjant Harriet Frost» (Poppy Miller) og «korporal Angie Ogden» (Maggie Lloyd Williams).

Serien mottok gode kritikker, men ble kansellert etter to sesonger på grunn av for lave seertall i sesong&nbsp;2, som har vært forklart med at handlingsløpene var for komplekse.

I Norge har serien vært vist på BBC Prime og Viasat Crime.

## Referanser


## Eksterne lenker
*
* ''Red Cap'' &ndash; BBC
Egil Ødegård (filmprodusent)

**Egil Ødegård** (født 1961) er en norsk filmprodusent for en rekke kort- og spillefilmer.

Ødegård ble født i Hjørungavåg og vokste i Langesund. Deler av oppveksten var på Langøytangen fyr hvor faren var fyrvokter. Han er leder i produksjonsselskapet Evil Doghouse (tidligere Filmhuset), har produsert og co-produsert ca. 25 spillefilmer, ca. 50 kort- og novellefilmer og en rekke dokumentarfilmer. Han har også arbeidet som filmdistributør i Europafilm.

I 2024 ble han siktet av Økokrim for momsvindel på 500 millioner kroner, Ødegård oppholder seg per desember 2024 i Marokko.

## Norske produksjoner (utvalg)
* *[[Flaggermusvinger (film)|Flaggermusvinger]]*
* *[[Stella Polaris (film)|Stella Polaris]]*
* *Blikket/Le Regard*
* *[[Import-eksport]]*
* *[[Iskyss]]*
* *[[Rødt hjerte]]*

## Norsk produsent på internasjonale co-produksjoner (utvalg)
* *[[Djeveløya (film)|Djeveløya]]*
* *[[Universets engler]]*
* *[[101 Reykjavík]]*
* *Uten dekning*
* *Mama Gogo*
* *Vårt eget Oslo*
* *Dypet*

## Referanser


## Eksterne lenker
* 
*  Egil Ødegård  hos Filmfront
Hålogaland bispedømme

**Hålogaland bispedømme** (inntil 1918 Tromsø stift) er et tidligere bispedømme i Den norske kirke som eksisterte fra 1804 til 1952. Bispedømmet dekket hele Nord-Norge. I 1952 ble det delt i Sør-Hålogaland (som dekket Nordland fylke) med bispestol i Bodø og Nord-Hålogaland (Troms og Finnmark) med bispestol i Tromsø.

## Historikk

Nord-Norge hørte inntil 1804 i geistlig henseende til Trondhjems stift, inntil 1537 benevnt Nidaros erkebispedømme. 30. desember 1803 ble Peter Olivarius Bugge utnevnt til biskop over «Trondhjems og Romsdals Amter». Samtidig ble prost Mathias Bonsak Krogh utnevnt til biskop over «Nordlandene og Finmarken». Denne ordningen trådte i kraft 6. januar 1804. Biskop Krog valgte Alstahaug som bispesete.

200-årsjubileet for opprettelsen av Hålogaland bispedømme ble feiret i 2004. Men først ved kongelig resolusjon av 14. juni 1844 ble Nord-Norge formelt organisert som eget stift med navnet **Tromsø stift**. Amtsdireksjonene for «Nordlands og Finmarkens Amter» ble da opphevet. Tromsø by ble valgt til stiftsstad, altså sete for stiftsdireksjonen og bosted for stiftamtmann og biskop.

Inndelingsnavnet Tromsø stift ble først endret til **Hålogaland bispedømme** ved lov av 14. august 1918. Dette var så navnet frem til 1952, med unntak av en periode under krigen da bispedømmet var delt i to: Hålogaland og Trondenes bispedømmer (1943&ndash;1945).

### Delingen

Ved kgl.res. av 29. august 1952, fremmet av Kirke- og undervisningsdepartementet:

## Biskoper
* Mathias Bonsak Krogh 1804−1828
* Peder Christian Hersleb Kjerschow 1830−1848
* Daniel Bremer Juell 1849−1855
* Knud Gislesen 1855−1860
* Carl Peter Parelius Essendrop 1861−1867
* Fredrik Waldemar Hvoslef 1868−1876
* Jakob Sverdrup Smitt 1876−1885
* Johannes Nilssøn Skaar 1885−1892
* Wilhelm Bøckman 1893−1909
* Gustav Dietrichson 1910−1918
* Johan Støren 1918−1928
* Eivind Berggrav 1928−1937
* Sigurd Johan Normann 1937−1939
* Wollert Krohn-Hansen 1940−1952

## Referanser


## Se også
* Liste over norske biskoper

## Litteratur
* Svein Malmbekk, Sigmund Nesset, Øyvind Norderval et.al. *Et helligt Land for Gud – Hålogaland bispedømme 200 år*. Ravnetrykk: Universitetsbiblioteket i Tromsøs skriftserie 2004 ISBN 82-91378-37-1 334s.
Sofie Cappelen

**Sofie Stange Cappelen** (født 1982) er norsk skuespiller, psykolog og forfatter.

Hun medvirket i TV 2s såpeserie *[[Hotel Cæsar]]* fra 1998 da hun var 16 år gammel.

## Bakgrunn
Sofie Cappelen er en del av den såkalte «forlagsgrenen» i den norske slekten Cappelen. 

## Karriere
Cappelen debuterte som skuespiller seks år gammel. Hun studerte method acting ved Lee Strasberg Theatre and Film Institute i New York og er utdannet psykolog ved Universitetet i Oslo. Cappelen har laget barneboken *Godnattareglen* (2011) og skrevet barneboken *Bjørnis og de røde prikkene* (Kvitøya Forlag, 2015).

## Roller

## Referanser


## Eksterne lenker
* Hjemmeside
* 
* Sofie Cappelen hos Filmfront
Faksjon

**Faksjon** er en betegnelse for en politisk gruppering, enten av uformell art, eller som en samlet parlamentarisk gruppe som vansligvis omfatter medlemmer fra flere enn ett parti.

På norsk har ordet er også blitt lansert for å betegne en litterær genre, da konstruert på grunnlag av det engelske uttrykket, *faction* fra *fact* (fakta) og *fiction* (fiksjon), og ble opprinnelig brukt om en bestemt type journalistikk i aviser hvor uttrykksmiddelet og fortellerteknikken benyttet trekk fra litterær fiksjon for å formidle fakta. 

I generell betydning er det brukt for å beskrive en roman, en novelle eller en annen tekst som er basert på virkelige historiske hendelser, men vevd sammen med fiktiv skriving.

Et eksempel er boken «According to Queeney» av forfatteren Beryl Bainbridge hvor boken beskriver det siste årene til Samuel Johnsons liv slik det blir sett gjennom øynene til Queeney Thrale, den eldste datteren til Henry Thale og Hester Thale.

## Referanser


## Eksterne lenker
* Faksjon; fra Bibliotekarstudentens nettleksikon om litteratur og medier (pdf-fil)
Ronald Pofalla

**Ronald Pofalla** (født 1959) er en tysk politiker (CDU). Han var fra oktober 2009 til desember 2013  minister med særlig oppgaver og leder for Forbundskanslerens kontor i Angela Merkels andre regjering. Fra 2004 var han nestformann for CDU/CSU-fraksjonen i det tyske parlamentet og fra 2005 til 2009 var han generalsekretær for CDU. Pofalla er fra 2015 ansatt i Deutsche Bahn.

## Bakgrunn, utdannelse og yrke

Pofalla kommer fra Nordrhein-Westfalen; navnet er muligens av italiensk opprinnelse — mange italienske familier har i århundrenes løp slått seg ned i de vestlige deler av Tyskland.

Han studerte først sosialpedagogikk i Kleve og Düsseldorf, og avsluttet studiet med diplom (hovedfag). Deretter studerte han jus ved universitetet i Köln, og tok 1987 den første og 1991 den annen juridiske statseksamen. Han var siden vært virksom som advokat.

## Parti

Pofalla er siden 1975 medlem av CDU. Han engasjerte seg først i Junge Union, som han var leder for i Nordrhein-Westfalen fra 1986 til 1992. Siden 1991 er han formann for CDUs kretslag i Kleve og siden 2000 også for CDU Niederrhein. Siden 1995 er Pofalla medlem av styret i CDU i Nordrhein-Westfalen.

## Parlamentsmedlem

Pofalla var medlem av det tyske parlamentet fra 1990 til 2014. Fra 26. oktober 2004 var han en av nestformennene for den konservative fraksjonen, med ansvar for næringsliv og arbeid. I 2009 trådte han inn i regjeringen og ble der til 2013. Han var medlem av Forbundsdagen til 2014.

## Deutsche Bahn
Ronald Pofalla begynte i 2015 å arbeide i Deutsche Bahn.

## Referanser


## Eksterne lenker
* 
* Biographie beim Deutschen Bundestag
Østerrikes nasjonalbank

**Østerrikes nasjonalbank** (ty: Die Oesterreichische Nationalbank &ndash; OeNB) er sentralbanken i Østerrike. 

## Historie
Sentralbanken ble etablert 1. juli 1816, med enerett til utstedelse av sedler. I 1878 ble den omdannet til *Oesterreichisch-ungarische Bank* som følge av kompromisset med Ungarn. Denne banken ble igjen avløst av den østerrikske nasjonalbank i 1923. Bankens nåværende form er definert i en føderal lov om nasjonalbanken fra 1984.

## Oppgaver
OeNBs hovedoppgaver er:
* bidra til en stabil pengepolitikk i EU
* bidra til stabil økonomi i Østerrike
* levere sikker valuta i Østerrike 
* administrere Østerrikes beholdning av gull og fremmed valuta
* sørge for økonomiske analyser, statistikk m.m.

Siden Østerrike er medlem av EU, er også sentralbanken medlem av ESSB &ndash; Det europeiske systemet av sentralbanker og Eurosamarbeidet. På denne måten har banken innflytelse på pengepolitikken og den økonomiske politikken både i Østerrike og i EU. 

Hovedmålsettingen i ESSB er å bevare prisstabilitet i EU-regionen. For tiden er dette inflasjonsmålet satt til 2%.

## Sentralbankens ledelse
Styret (*Governing Board*) i OeNB består av sentralbanksjefen (*Governor*), en visesentralbanksjef og to medlemmer. Sentralbankens sentralbanksjef er per januar 2025 Robert Holzmann han overtok etter Ewald Nowotny 1. september 2019, og hans periode utløper i august 2025. Visesentralbanksjef er Edeltraud Stiftinger.

Sentralbankens *President* og leder av *General Council* er Harald Mahrer, han overtok denne posisjonen i 2018.

## Se også
*Liste over verdens sentralbanker

## Referanser


## Eksterne lenker
*
Herbert Schimetschek

**Herbert Schimetschek** (født 5. januar 1938 i Wien) er en østerriksk økonom. Han var sentralbanksjef for Oesterreichische Nationalbank (OeNB) fra september september 2003 til september 2008. Med seg hadde han Manfred Frey som visepresident. 

Før Schimetschek ble president i OeNB har han bl.a. vært styreleder i flere tyske forsikringsselskap, president i det Europeiske Forsikringsforbundet, samt visepresident i OeNB (1998–2003). 

Schimetschek er gift og har tre barn. 

## Referanser


## Eksterne lenker
* Presentasjon av Herbert Schimtscek – Oesterreichische Nationalbank (tysk)
Belgias nasjonalbank

**Belgias nasjonalbank** (nl: *Nationale Bank van België*, fr: *Banque Nationale de Belgique*, ty.: *Belgische Nationalbank*) er sentralbanken i Belgia. 

Belgias sentralbank ble etablert 5. mai 1850. 

Sentralbankstyret består av en formann, en viseformann og 6 direktører. Styrets formann er sentralbanksjef, og pr desember 2025 er dette Pierre Wunsch. Han overtok etter Jan Smets 2. januar 2019.

Sentralbankens hovedoppgaver er:
* Spille en sentral rolle i Eurosystemets pengepolitikk
* utstede belgisk valuta
* sørge for en velfungerende finansbransje
* drive med forskning og informasjonsarbeide
* forvalte statens valutareserver

Siden Belgia er medlem av EU, er også sentralbanken medlem av ESSB &ndash; Det europeiske systemet av sentralbanker og Eurosamarbeidet. På denne måten har banken innflytelse på pengepolitikken og den økonomiske politikken både i Belgia og i EU.

Hovedmålsettingen i ESSB er å bevare prisstabilitet i EU-regionen. For tiden er dette inflasjonsmålet satt til 2%.

## Se også
* Liste over verdens sentralbanker

## Referanser


## Eksterne lenker
* 
*
Guy Quaden

**Guy baron Quaden** (født 5. august 1945 i Liège) er en belgisk økonom og politiker (Parti socialiste), som var sentralbanksjef i Belgias nasjonalbank (Nationale Bank van Belgie) fra 1. mars 1999 til 31. mars 2011. Som sentralbanksjef var han også medlem av Den europeiske sentralbankens styre (Council of governing board) og utvidede råd (general Council). Siden 2003 har han også vært president i den veldedige organisasjonen King Baudouin Foundation. 

Quaden er utdannet lisensiat i økonomi fra Université de Liège i 1967. I 1972 gikk han ut fra *École pratique des hautes études* ved Sorbonne-universitetet i Paris, og i 1973 tok han sin doktorgrad innen moteøkonomi (økonomi i moteindustrien) ved Université de Liège. 

Han startet sin yrkeskarriere ved Université de Liège, som assistent ved Institutt for samfunnsøkonomi fra 1968 til 1973. Samtidig jobbet han ved *École pratique des hautes études* ved Sorbonne-universitetet i Paris fra 1969 til 1971. Han fortsatte ved Université de Liège, og var førsteassistent fra 1974 til 1976, dosent fra 1977 til 1988, og professor fra 1988. 

Han interesserte seg for sosio-økonomiske problemstillinger, og var president i *Centrale Raad voor het Bedrijfsleven* fra 1984 til 1988. Dette er et felles organ for arbeidsgivere og fagforeninger. I 1988 ble han utnevnt til direktør i Belgias nasjonalbank, men fortsatte med undervisning ved universitetet. Sammen med Alfons Verplaetse, som ble sentralbanksjef i 1989, jobbet han i andre halvdel av 1990 med innføringen av euro i Belgia. Fra 1991 til 1996 var han president for internensjonsfondet for børsnoterte selskaper (Interventiefonds voor de beursvennootschappen). I 1996 ble han utnevnt til *General-kommisjonær* for euroen i Belgias regjering, en posisjon han hadde fram til 1999. 

I 1999 overtok han som sentralbanksjef etter Alfons Verplaetse. Hans hovedoppgave i starten var i sikre en vellykket overgang til euroen, som Belgia tok i bruk fra 1. januar 1999. I 2004 ble hans periode som sentralbanksjef forlenget med ytterligere 5 år, og i 2009 ble mandatet forlenget til hans pensjonsalder, i august 2010. Belgias regjering hadde trukket seg i denne perioden, så Luc Coene overtok ikke som sentralbanksjef før 1. april 2011. 

I juni 2007 ble han adlet av kong  Albert II av Belgia – han fikk tittelen baron. 

## Referanser


## Eksterne lenker
*  Vacature.com - Het cv van Guy Quaden